আসল কথায় আসি। আমাদের পরীক্ষার সময় ছিল সকাল ১০টা। আমাদের পরীক্ষার হলে মোবাইল নিয়ে যাওয়া নিষেধ। আর ওনারা পরীক্ষার পরে প্রশ্নও নিয়ে নেন। আমি পরীক্ষার হল থেকে বের হয়েছি ১১.১০ এ; বাইরে দাঁড়ানো আমার অভিভাবকের সাথে গাড়িতে ওঠার পর মোবাইল খুলে দেখি ফেসবুকের স্বনামধন্য এক গ্রুপে ঠিক ১১টায় প্রশ্নের উত্তরসহ দিয়ে দেয়া হয়েছে। যেখানে কোন পরীক্ষার্থীর কাছেই প্রশ্ন নাই (ইনভিজিলেটরকে দিয়ে দিতে হয়েছে উত্তপত্রের সাথে) সেইখানে ঠিক ১১টার সময় ফেসবুকের গ্রুপে কিভাবে প্রশ্ন গেল? প্রশ্ন ফাঁস হয়েছে কি হয় নাই সে কথা না হয় তোলাই থাক, বড় কথা হলো, ১১টা বাজে যে পরীক্ষা শেষ হইছে তার উত্তর ১ মিনিটেরও কম সময়ে (১০০টা প্রশ্ন, তার মধ্যে ১৫টা ম্যাথ) কিভাবে সলভ করা গেল?